b'\n_START_ARTICLE_\nSiv Jensen\n_START_SECTION_\nFamiliebakgrunn og utdannelse\n_START_PARAGRAPH_\nSiv Jensen er den eldste av de tre barna til de selvstendig n\xc3\xa6ringsdrivende Monica Kjelsberg (1939\xe2\x80\x93) og Tore Jensen (1926\xe2\x80\x931989). Hun er s\xc3\xb8ster av Nina Jensen (1975\xe2\x80\x93), generalsekret\xc3\xa6r i WWF-Norge, samt oldebarn av kvinnesakskvinnen og Venstre-politikeren Betzy Kjelsberg (1866\xe2\x80\x931950). Foreldrene drev en skobutikk p\xc3\xa5 Majorstuen frem til de ble skilt i 1979/1980. Faren flyttet til Sverige, mens moren og barna flyttet til Ullern. Moren slet med \xc3\xa5 fors\xc3\xb8rge familien, men startet etterhvert \xc2\xabegen virksomhet med stryking og pressing av kl\xc3\xa6r\xc2\xbb._NEWLINE_Jensen var elev ved Marienlyst skole 1976\xe2\x80\x931985 og Oslo handelsgymnasium 1985\xe2\x80\x931988. Deretter brukte hun mye tid p\xc3\xa5 politisk arbeid, men fullf\xc3\xb8rte studiene til diplom\xc3\xb8konom i 1992. I \xc3\xa5rene 1992\xe2\x80\x931994 arbeidet hun som salgskonsulent i Radio 1.'